Anexă

la scrisoarea nr. \_\_\_\_\_\_\_\_\_\_\_\_\_\_\_\_\_\_

din \_\_\_\_\_ noiembrie 2018

**Actul de analiză a impactului de reglementare la proiectul Hotărârii Guvernului cu privire la aplicarea echipamentelor de casă și de control la efectuarea decontărilor.**

|  |  |
| --- | --- |
| **Titlul analizei impactului** | Hotărârea Guvernului cu privire la aplicarea echipamentelor de casă și de control la efectuarea decontărilor |
| **Data:** |  |
| **Autoritatea administrației publice autor:** | Octavian ARMAȘU – MINISTRUL FINANȚELOR |
| **Subdiviziunea:** | Direcția generală metodologie proceduri fiscale din cadrul Serviciului Fiscal de Stat |
| **Persoana responsabilă şi informaţia de contact:** | Irina Reahovscaia tel.: 022-82-34-46 |
| **Componentele analizei impactului de reglementare** | |
| **1. Stabilirea complexităţii analizei impactului de reglementare** | |
| **Criteriul** | **Punctajul (de la 1 la 3)** |
| Nivelul de interes public faţă de intervenţia propusă | 2 |
| Gradul de inovaţie al intervenţiei propuse | 1 |
| Mărimea potenţialelor impacturi ale iniţiativei propuse | 1 |
| **TOTAL:** | 4 |

|  |
| --- |
| **1. Argumentare/descifrarea succintă a punctajului atribuit:** |
| Este un nivel de interes public mediu față de intervenția propusă, deoarece reglementările conținute în proiectul Hotărârii Guvernului cu privire la aplicarea echipamentelor de casă și de control la efectuarea decontărilor *(în continuare - Hotărâre)* nu introduc modificări la legislația fiscală în vigoare, dar au drept scop claritatea și înțelegerea corectă a aplicării prevederilor Codului fiscal. Noile reglementări conținute în proiectul Hotărârii se vor aplica tuturor categoriilor de contribuabili din Republica Moldova, care au obligativitatea aplicării echipamentelor de casă și de control și anume: persoanelor juridice care desfășoară activitate de întreprinzător, indiferent de tipul de proprietate şi forma juridică de organizare; autorităților publice și instituțiilor la autogestiune; reprezentanțelor permanente şi filialelor entităților nerezidente; organizațiilor necomerciale reprezentanțelor entităților nerezidente; persoanelor fizice care desfășoară activitate de întreprinzător, cu excepția titularilor patentei de întreprinzător; persoanelor fizice care desfășoară activitate independentă, activitate profesională în sectorul justiției (notari, avocați, executori judecătorești, mediatori, administratori autorizați, experți judiciari, traducători/interpreți autorizați) și birourilor înființate de acestea; rezidenților parcurilor pentru tehnologia informației. Prin urmare, noile reglementări prezintă interes pentru mediul de afaceri, instituțiile statului și pentru societate în general.  La moment domeniul mașinilor de casă și de control este reglementat prin Hotărârea Guvernului nr. 474 din 28 aprilie 1998 cu privire la cu privire la aplicarea maşinilor de casă şi control cu memorie fiscală pentru efectuarea decontărilor în numerar. Astfel normele pe care le conține proiectul Hotărârii le sunt bine cunoscute contribuabililor, accentul fiind pus doar pe actualizarea acestora la prevederile Codului fiscal, și sistematizarea într-un singur document a reglementărilor privind efectuarea decontărilor în numerar prin diferite dispozitive electronice destinate pentru înregistrarea operaţiunilor de casă (în numerar și/sau prin alt instrument de plată). Adoptarea proiectului Hotărârii Guvernului cu privire aplicarea echipamentelor de casă și de control la efectuarea decontărilor va influența benefic activitatea contribuabililor la care se referă şi la mediului de afaceri. |
| **2. Definirea problemei** |
| La data de 20 iulie 2018 a intrat în vigoare Legea nr. 118 din 5 iulie 2018 pentru modificarea și completarea unor acte legislative, prin care a fost modificat Codul fiscal nr. 1163-XIII din 24 aprilie 1997, cu substituirea noțiunilor aferente dispozitivelor și sistemelor pentru înregistrarea operațiunilor în numerar cu noțiunea „echipamente de casă și de control”, fapt ce condiționează abrogarea Hotărârii de Guvern nr. 474 din 28 aprilie 1998 și elaborarea unei noi Hotărâri de Guvern cu privire la aplicarea echipamentelor de casă și de control la efectuarea decontărilor.  Prezentul proiect de Hotărâre are drept scop stabilirea normelor legislative, care vor reglementa efectuarea decontărilor în numerar prin diferite dispozitive electronice destinate pentru înregistrarea operaţiunilor de casă (în numerar și/sau prin alte instrumente de plată).  În prezent tehnologiile informaţionale moderne constituie unul din principalii promotori ai schimbărilor din societate şi mediul de afaceri. Fiind folosite pe scară largă atât la nivel individual, cât şi la nivel organizaţional, tehnologiile informaţionale moderne servesc ca un catalizator de creştere şi modernizare.  Dezvoltarea tehnologică accelerată a dus la generalizarea informatizării plăților și accesibilitatea serviciilor de plăți electronice pentru toate tipurile de utilizatori.  Pe larg se implementează instrumente de plăţi electronice on-line, atestând o tendinţă de creştere a numărului magazinelor electronice.  Astfel, prevederile legislaţiei în vigoare rămân în urmă de la dezvoltarea tehnologiilor informaţionale, ceea ce creează impedimente la utilizarea noilor tehnologii.  Prin urmare, proiectul de Hotărâre conține prevederile care vor reglementa acceptarea utilizării diferitor dispozitive electronice (de tip: telefon mobil, tableta, precum şi altele asemenea, ce dispun de un program de aplicaţie dedicat şi identificabil), cu funcţii de maşini de casă şi de control.  Totodată, utilizarea diferitor dispozitive electronice va permite emiterea şi transmiterea, în cazul prezentării până la momentul achitării de către plătitor a datelor privind numărul de telefon sau adresa electronică, a bonului de casă/documentului fiscal în formă electronică la numărul de telefon sau adresa electronică prezentată.  Astfel, emiterea regulamentului respectiv va avea un impact pozitiv și va duce la îmbunătățirea mediului de afaceri, care va fi exprimat în sporirea investițiilor, creșterea încasărilor la impozitul pe venit, majorarea numărului de întreprinderi fiabile motivate să implementeze inovații, capabile să creeze locuri de muncă atractive, să asigure productivitate înaltă. |
| **3. Stabilirea obiectivelor** |
| Se pune drept scop reglementarea într-un singur act normativ a cadrului juridic armonizat cu crearea unui impact pozitiv asupra procesului de percepere corectă și univocă a prevederilor legislației în vigoare, generarea beneficiilor în privința asigurării unui climat de afaceri performant în aplicarea uniformă a prevederilor şi creșterea gradului de conformare voluntară a contribuabililor. În consecinţă, contribuabilul va reduce expunerea faţă de eventualele riscuri fiscale care ar putea decurge din interpretarea eronată a normelor fiscale şi va obţine certitudine viz-a-vi de tratamentul fiscal aferent aplicării echipamentelor de casă și de control. |
| **4. Identificarea opțiunilor** |
| *Opțiunea 1 - de a nu face nimic,* nu poate fi acceptată, deoarece are un impact negativ și se menține situația actuală. Contribuabilii în continuare vor înfrunta greutăți în momentele ce țin de efectuarea decontărilor în numerar prin diferite dispozitive electronice destinate pentru înregistrarea operațiunilor de casă (în numerar și/sau prin alt instrument de plată). Contribuabilii riscă să interpreteze diferit normele legale stabilite în Codul fiscal, dat fiind faptul că actul normativ conține norme care reglementează aplicarea diferitor dispozitive electronice destinate pentru înregistrarea operațiunilor de casă (în numerar și/sau prin alte instrumente de plată). Totodată, se preconizează un grad mai înalt de conformare voluntară a contribuabililor prin aplicarea corectă a prevederilor legislației și evitarea evaziunilor fiscale generate de interpretarea greșită sau abuzivă a normelor legii.  *Opțiunea 2* – *aprobarea proiectului,* reglementarea cadrului juridic privind aplicarea echipamentelor de casă și de control are un impact pozitiv asupra procesului de percepere corectă și univocă a prevederilor legislației în vigoare, va genera beneficii în privința asigurării unui climat de afaceri performant în aplicarea uniformă a noilor prevederi şi va avea un impact pozitiv şi asupra creșterii gradului de conformare voluntară a contribuabililor. |
| **5. Analiza și compararea opțiunilor** |
| **Opțiunea 1 – „a nu face nimic”:**  Această opțiune presupune lăsarea în vigoare a Hotărârii Guvernului nr. 474 din 28 aprilie 1998 cu privire la cu privire la aplicarea maşinilor de casă şi control cu memorie fiscală pentru efectuarea decontărilor în numerar. Dacă este aleasă această opțiune, nu vor fi stabilite reglementările normative aferente efectuării încasărilor bănești în numerar prin intermediul sistemelor informatice, ce includ dispozitive electronice (de tip terminal de plată în numerar, terminal cash-in, aparat de schimb valutar, precum şi altele ce dispun de un program de aplicaţie dedicat şi identificabil) cu funcţii de maşini de casă şi de control, destinate pentru înregistrarea operaţiunilor de casă (în numerar), păstrarea, imprimarea, criptarea şi transmiterea la serverul Serviciului Fiscal de Stat a informaţiei financiare gestionate, care asigură protecţia algoritmelor de lucru şi a datelor înregistrate de modificarea nesancţionată, ca va aduce la imposibilitatea utilizării acestor sisteme de contribuabili.  Beneficiile opțiunii 1. Această opțiune nu va aduce beneficii.  Costurile opţiunii 1. Referindu-ne la costuri, urmează a fi luate în considerare cheltuielile de judecată, care rezultă în urma discrepanțelor care pot apărea la capitolul administrarea domeniului echipamentelor de casă și de control.  Riscurile opțiunii 1: Absența intervenției ar menține situația din prezent, caracterizată de o legislație dispersată, cu următoarele efecte negative:   * cerințe confuze care împiedică aplicarea eficientă a legislației; * interpretare greșită sau abuzivă a prevederilor legislației; * împovărarea nejustificată a contribuabililor prin cerințe depășite sau neclare; * un grad scăzut de conformare; * incapacitatea legislației de a se adapta la așteptările legitime ale contribuabililor.   Prin urmare, aceste efecte vor avea un impact negativ atât asupra intereselor contribuabililor cât și a bugetului statului.  Avantajele opțiunii 1: Lipsa de cheltuieli administrative pentru elaborarea proiectului nominalizat.  **Opțiunea 2 – „aprobarea proiectului”.**  Această opțiune presupune adoptarea proiectului Hotărârii. Schimbările introduse de această opțiune, precum și efectul de la aceste schimbări sunt următoarele:   1. cadru legislativ aferent efectuării încasărilor bănești în numerar prin intermediul echipamentelor de casă și de control, și anume: stabilirea formelor și funcțiilor acestora; modalității de includere/excludere a acestora în/din Registrul unic al echipamentelor de casă și de control; stabilirea cerințelor față de documentele de plată emise de acestea. 2. crearea unei clarități asupra utilizării sistemelor informatice, ce includ dispozitive electronice dispozitive electronice destinate pentru înregistrarea operațiunilor de casă (în numerar și/sau prin alte instrumente de plată); 3. conformare voluntară la normele stabilite de legislație.   Beneficiile opțiunii 2:  ***Beneficii pentru contribuabili:***   1. va crește posibilitatea utilizării diferitor dispozitive electronice destinate pentru înregistrarea operațiunilor de casă (în numerar și/sau prin alt instrument de plată); 2. oferă stabilitate și previzibilitate; 3. reduce numărul interpretărilor eronate aferent legislației fiscale.   ***Beneficii pentru stat:***  Totodată, implementarea conceptului prezintă beneficii şi pentru stat, din considerentul că se vor reduce situaţiile de conflict între autorităţi şi persoanele fizice și persoanele juridice ce desfășoară activitate de întreprinzător şi va servi drept oportunitate de perfecţionare a legislaţiei fiscale. Adoptarea unui cadru legislativ funcţional, precum şi asigurarea conformării practicii autorităţilor fiscale cu prevederile normative va încuraja companiile ce intenţionează să efectueze investiţii în Republica Moldova.  Costurile opțiunii 2:  Această opțiune nu presupune costuri pentru stat, și nici pentru contribuabili.  Riscurile opțiunii 2:  Intervenția propusă prin elaborarea adoptarea proiectului Hotărârii nu presupune careva riscuri pentru realizarea acestuia.  Totodată, inexistența acestor regulamente, care vin cu precizări la normele legale existente în Codul fiscal, crește riscul de interpretare greșită sau abuzivă a acestora de către mediul de afaceri. Aprobarea acestora se preconizează a fi cea mai efectivă opțiune pentru sprijinirea mediului de afaceri și nu creează impacturi disproporționate asupra anumitor categorii de întreprinderi. |
| **6. Implementarea și monitorizarea (se completează pentru analiza complexă)** |
| **7. Consultarea** |
| *Anexe*   * proiectul Hotărârii Guvernului cu privire la aplicarea echipamentelor de casă și de control la efectuarea decontărilor; * Nota de întemeiere la proiectul menționat. |